
RAPORT

asupra proiectului de Lege privind sistemul de asistenţă socială


În urma examinării proiectului de Lege privind sistemul de asistenţă socială, în şedinţa din 6 iunie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0

2
3

1


Art.2. - Asistenţa socială, componentă a sistemului de protecţie socială, reprezintă ansamblul de instituţii şi măsuri prin care statul şi societatea civilă asigură prevenirea, limitarea sau înlăturarea efectelor, temporare sau permanente, ale unor situaţii care pot genera marginalizarea sau excluderea socială a unor persoane.


Se propune reformularea textului după cum urmează:

“Art.2. - Asistenţa socială, componentă a sistemului de protecţie socială, reprezintă ansamblul de instituţii şi măsuri prin care statul, autorităţile publice ale administraţiei locale şi societatea civilă asigură prevenirea, limitarea sau înlăturarea efectelor, temporare sau permanente, ale unor situaţii care pot genera marginalizarea sau excluderea socială a unor persoane.”

Autor: deputat Kerekes Karoly
Pentru concordanţă cu scopul legii enunţat în expunerea de motive, respectiv creşterea gradului de implicare a comunităţilor locale în activitatea de asistenţă socială.

2
Art.3. - Asistenţa socială are ca obiectiv principal protejarea persoanelor care, datorită unor motive de natură economică, fizică, psihologică sau socială, nu au posibilitatea să-şi asigure nevoile sociale, să-şi dezvolte propriile capacităţi şi competenţe pentru integrare socială.
Se propune reformularea textului după cum urmează: 

“Art.3. - Asistenţa socială are ca obiectiv principal protejarea persoanelor care, datorită unor motive de natură economică, fizică, psihică sau socială, nu au posibilitatea să-şi asigure nevoile sociale, să-şi dezvolte propriile capacităţi şi competenţe pentru integrare socială.”

Autor: deputat Kerekes Karoly
Întrucât psihologia este o disciplină, apare mai adecvată folosirea cuvântului “psihică”.






0
1
2
3

3
Art.4. - (1) Nevoia socială reprezintă ansamblul de cerinţe indispensabile fiecărei persoane, pentru asigurarea condiţiilor de viaţă adaptate dezvoltării sale în vederea integrării sociale.


Se propune reformularea textului după cum urmează: 

“Art.4. - (1) Nevoia socială reprezintă ansamblul de cerinţe indispensabile fiecărei persoane, pentru asigurarea condiţiilor de viaţă în vederea integrării sociale.”

Autor: deputaţii Cornel Ştirbeţ şi Gheorghe Barbu
Pentru o mai corectă exprimare gramaticală.

4
Art.8. - Ministerul Muncii şi Solidarităţii Sociale defineşte direcţiile prioritare în domeniu în cadrul planului naţional al asistenţei sociale, este autoritatea care iniţiază legile speciale în domeniul asistenţei sociale şi urmăreşte aplicarea acestora la nivel central şi local.


Se propune înlocuirea cuvântului “defineşte” cu cuvântul “stabileşte”.

Autor: deputat Cornel Ştirbeţ
Pentru corelare cu prevederile articolelor următoare din proiectul de lege.

5
Art.10. - (3) Dreptul la asistenţă socială se acordă la cerere sau din oficiu, în conformitate cu prevederile legii.


Se propune reformularea textului după cum urmează:

“(3) Asistenţa socială se acordă la cerere sau din oficiu, în conformitate cu prevederile legii.”

Autor: deputat Cornel Ştirbeţ
Pentru corelare cu alineatul (1) al art.10. 



6
Art.19. - Statul organizează şi susţine financiar şi tehnic sistemul serviciilor sociale, promovând un parteneriat cu comunitatea locală şi cu alte formaţiuni ale societăţii civile.


Se propune reformularea textului după cum urmează: 

“Art.19. - Statul organizează şi susţine financiar şi tehnic sistemul serviciilor sociale, promovând un parteneriat cu comunitatea locală şi cu reprezentanţi ai societăţii civile.”

Autori: deputaţii Smaranda Dobrescu şi Cornel Ştirbeţ
Pentru o mai corectă formulare.

7
Art.22. - (1) Serviciile de îngrijire social-medicală sunt acordate persoanelor care, temporar sau definitiv, datorită unor afecţiuni fizice, psihice, mentale şi senzoriale se află în imposibilitatea desfăşurării unei vieţi normale, precum şi persoanelor aflate în fază terminală datorată unor boli incurabile.


Se propune reformularea textului după cum urmează:

“(1) Serviciile de îngrijire social-medicală sunt acordate persoanelor care, temporar sau definitiv, datorită unor afecţiuni fizice, psihice, mentale sau senzoriale se află în imposibilitatea desfăşurării unei vieţi normale, precum şi persoanelor care suferă de boli incurabile aflate în fază terminală.”

Autor: deputat Cornel Ştirbeţ
Pentru o mai corectă formulare.

8
Art.24. - (3) Serviciile de asistenţă socială specializate se acordă pentru nevoi speciale atât la domiciliu cât şi în instituţii specializate sau în cadrul altor instituţii, cum ar fi: şcoli, spitale, penitenciare, unităţi de producţie. 


Se propune reformularea textului după cum urmează: 

“(3) Serviciile de asistenţă socială specializate se acordă pentru nevoi speciale atât la domiciliu cât şi în instituţii specializate sau în cadrul altor instituţii, cum ar fi: şcoli, spitale, penitenciare şi alte unităţi.”

Autor: deputat Kerekes Karoly
Pentru o mai corectă formulare.

9
Art. 25. - (2) Consiliile judeţene stabilesc priorităţile locale, în funcţie de nevoile comunităţii respective, în conformitate cu strategia naţională. 


Se propune reformularea textului după cum urmează: 

“(2) Consiliile judeţene şi locale stabilesc strategiile şi priorităţile locale, în funcţie de nevoile comunităţii respective, în conformitate cu strategia naţională.”

Autor: deputat Gheorghe Barbu
Pentru concordanţă cu responsabilităţile şi atribuţiile consiliilor judeţene şi locale.

10
Art.30. - Nomenclatorul instituţiilor de asistenţă socială, procedura şi modul de acreditare a instituţiilor de asistenţă socială, publice şi private, se stabilesc prin hotărâri ale Guvernului, la propunerea Ministerului Muncii şi Solidarităţii Sociale.


Se propune reformularea textului după cum urmează: 

“Art.30. – Nomenclatorul instituţiilor de asistenţă socială, procedura şi modul de acreditare a instituţiilor de asistenţă socială, publice şi private, după caz, se stabilesc prin hotărâri ale Guvernului, la propunerea Ministerului Muncii şi Solidarităţii Sociale.”

Autor: deputat Smaranda Dobrescu
Pentru o mai corectă formulare.

Art.34. - (1) În cadrul administraţiei publice centrale, Ministerul Muncii şi Solidarităţii Sociale este autoritatea care elaborează politica de asistenţă socială, stabileşte strategiile de dezvoltare în domeniu şi promovează drepturile familiei, copilului, persoanelor singure, persoanelor vârstnice, persoanelor cu handicap şi oricăror altor persoane aflate în nevoie.


Se propune reformularea textului după cum urmează: 

“(1) În cadrul administraţiei publice centrale, Ministerul Muncii şi Solidarităţii Sociale este autoritatea care elaborează politica de asistenţă socială, stabileşte strategiile de dezvoltare în domeniu şi promovează drepturile familiei, copilului, persoanelor singure, persoanelor vârstnice, persoanelor cu handicap şi oricăror altor persoane aflate în nevoie. În elaborarea strategiei de dezvoltare în domeniu, Ministerul Muncii şi Solidarităţii Sociale se va consulta cu principalii reprezentanţi ai societăţii civile.”

Autor: deputat Smaranda Dobrescu
Pentru asigurarea transparenţei şi colaborării între autorităţile statului şi reprezentanţii societăţii civile.

12
Art.34. - (2)  Ministerul Muncii şi Solidarităţii Sociale administrează şi coordonează sistemul naţional de asistenţă socială, susţine financiar şi tehnic programele naţionale de asistenţă socială şi exercită controlul asupra modului de aplicare a politicilor şi programelor din domeniu.


Se propune reformularea textului după cum urmează:

“(2)  Ministerul Muncii şi Solidarităţii Sociale coordonează sistemul naţional de asistenţă socială, susţine financiar şi tehnic programele naţionale de asistenţă socială şi exercită controlul asupra modului de aplicare a politicilor şi programelor din domeniu.”

Autor: deputat Gheorghe Barbu
Întrucât Ministerul Muncii şi Solidarităţii Sociale nu administrează sistemul naţional de asistenţă socială, acesta fiind atributul consiliilor judeţene şi locale.






13
Art.35. - Principalele atribuţii ale Ministerului Muncii şi Solidarităţii Sociale în domeniul asistenţei sociale sunt următoarele:

a) coordonează şi controlează funcţionarea sistemului naţional de asistenţă socială;

b) elaborează proiecte de acte normative, norme metodologice şi reglementări privitoare la funcţionarea sistemului de asistenţă socială;

c) elaborează planul naţional prin care se stabilesc direcţiile prioritare de acţiune în raport cu configuraţia concretă a nevoilor şi a resurselor existente;

d) elaborează standardele de calitate pentru servicii sociale, în colaborare cu instituţiile universitare şi de cercetare din domeniu, organizaţiile profesionale de profil, cu specialiştii din sistemul de asistenţă socială şi sănătate;

e) elaborează, implementează şi evaluează programele naţionale de asistenţă socială;

f) controlează activitatea instituţiilor de asistenţă socială, publice sau private;

g) elaborează programe de formare şi perfecţionare a personalului din domeniul asistenţei sociale, în colaborare cu Ministerul Educaţiei şi Cercetării, Ministerul Sănătăţii şi Familiei, asociaţii profesionale şi instituţii universitare;

h) organizează procesul de acreditare, elaborează metodologia de acreditare şi criteriile de evaluare a instituţiilor de asistenţă socială, publice şi private, precum şi a organizaţiilor neguvernamentale care activează în domeniu;

i) îndrumă şi controlează aplicarea măsurilor de asistenţă socială;

j) controlează activitatea asociaţiilor şi fundaţiilor în vederea respectării drepturilor sociale ale persoanelor aflate în situaţie de nevoie;

k) dezvoltă relaţii de colaborare şi cooperare cu organisme internaţionale, încheie convenţii de colaborare cu acestea pentru derularea de programe cu finanţare externă.
Se propune reformularea textului după cum urmează: 

“Art.35. - Principalele atribuţii ale Ministerului Muncii şi Solidarităţii Sociale în domeniul asistenţei sociale sunt următoarele:

a) coordonează şi controlează funcţionarea sistemului naţional de asistenţă socială;

b) elaborează proiecte de acte normative, norme metodologice şi reglementări privitoare la funcţionarea sistemului de asistenţă socială;

c) elaborează planul naţional prin care se stabilesc direcţiile prioritare de acţiune în raport cu configuraţia concretă a nevoilor şi a resurselor existente;

d) elaborează standardele de calitate pentru servicii sociale, în colaborare cu instituţiile universitare şi de cercetare din domeniu, organizaţiile profesionale de profil, cu specialiştii din sistemul de asistenţă socială şi sănătate;

e) elaborează, implementează şi evaluează programele naţionale de asistenţă socială;

f) îndrumă şi controlează activitatea instituţiilor de asistenţă socială, publice sau private în ce priveşte aplicarea măsurilor de asistenţă socială;

g) elaborează programe de formare şi perfecţionare a personalului din domeniul asistenţei sociale, în colaborare cu Ministerul Educaţiei şi Cercetării, Ministerul Sănătăţii şi Familiei, asociaţii profesionale şi instituţii universitare;

h) organizează procesul de acreditare, elaborează metodologia de acreditare şi criteriile de evaluare a instituţiilor de asistenţă socială, publice şi private, precum şi a organizaţiilor neguvernamentale care activează în domeniu;

i) îndrumă şi controlează activitatea asociaţiilor şi fundaţiilor în vederea respectării drepturilor de asistenţă socială ale persoanelor aflate în situaţie de nevoie;

j) dezvoltă relaţii de colaborare şi cooperare cu organisme internaţionale, încheie convenţii de colaborare cu acestea pentru derularea de programe cu finanţare externă.

Autor: deputat Cornel Ştirbeţ
Pentru o mai corectă circumstanţiere a atribuţiilor Ministerului Muncii şi Solidarităţii Sociale în ceea ce priveşte monitorizarea respectării drepturilor de asistenţă socială textul a fost resistematizat astfel: textul lit.i) a fost eliminat şi preluat la lit.f), iar textul lit.j), devenit lit.i) a fost reformulat în sensul limitării dreptului de control al Ministerului Muncii şi Solidarităţii Sociale la obiectul reglementării proiectului de lege.

Art.40 litera b)

b) stabilesc măsuri de prevenire a situaţiilor de marginalizare şi excludere socială şi asigură capacităţile necesare pentru soluţionarea urgenţelor sociale;


Se propune reformularea textului după cum urmează: 

“b) stabilesc măsuri de prevenire a situaţiilor de marginalizare şi excludere socială şi asigură capacităţile necesare pentru soluţionarea urgenţelor sociale la nivel judeţean şi, în lipsa resurselor, şi la nivel local;”

Autori: deputaţii Cornel Ştirbeţ şi Gheorghe Suditu
Întrucât consiliile judeţene nu au competenţa de a soluţiona urgenţele sociale la nivel local.

15
Art.41. - (1) Consiliile locale ale municipiilor, oraşelor şi sectoarelor municipiului Bucureşti organizează, în aparatul propriu, compartimente de asistenţă socială. Consiliile locale comunale vor angaja în aparatul propriu persoane cu atribuţii de asistenţă socială.


Se propune reformularea textului după cum urmează:

“(1) Consiliile locale ale municipiilor, oraşelor şi sectoarelor municipiului Bucureşti organizează, în aparatul propriu, compartimente de asistenţă socială. Consiliile locale comunale vor asigura în aparatul propriu persoane cu atribuţii de asistenţă socială.”

Autor: deputat Ion Mînzînă
Pentru a nu se crea obligativitatea angajării unor persoane cu atribuţii exclusiv în acest domeniu, având în vedere resursele financiare limitate, la nivel local.

16
Art.49. - (1) Prin statutul prevăzut la art.44, alin.(2) se înfiinţează şi funcţionează comisia de disciplină din cadrul fiecărei asociaţii profesionale.


Se propune reformularea textului după cum urmează: 

“(1) În statutul prevăzut la art.44, alin.(2) este obligatorie înfiinţarea comisiei de disciplină din cadrul fiecărei asociaţii profesionale, stabilindu-se şi regulamentul de organizare şi funcţionare.”

Autor: deputat Cornel Ştirbeţ
Pentru corelare cu prevederile alineatului (2) al art.44.

17
Art.49. - (2) Regulamentul de organizare şi funcţionare, precum şi procedurile de lucru ale comisiei de disciplină se stabilesc prin statut.


Se propune eliminarea textului şi renumerotarea alineatelor în continuare.

Autor: deputat Cornel Ştirbeţ
Întrucât textul a fost preluat la alin.(1).

Art.49. - (4) Deciziile comisiei de disciplină pot fi atacate potrivit prevederilor Legii contenciosului administrativ nr.29/1990, cu modificările ulterioare.


Se propune reformularea textului ca alin.(3) după cum urmează:

“(3) Deciziile comisiei de disciplină pot fi atacate în termen de 30 de zile de la data comunicării, la Judecătorie.”

Autor: deputat Kerekes Karoly 
Întrucât comisia de disciplină nu este un organ al administraţiei publice, contenciosul administrativ nu operează în acest caz.

19
Art.50. - În domeniul asistenţei sociale nu îşi pot exercita profesia persoanele care au fost condamnate definitiv pentru săvârşirea unei infracţiuni în împrejurări legate de exercitarea acestei profesii.


Se propune reformularea textului după cum urmează:

“Art.50. - În domeniul asistenţei sociale nu îşi pot exercita profesia persoanele care au fost condamnate definitiv pentru săvârşirea unei infracţiuni de natură să le facă incompatibile cu exercitarea acestei profesii.”

Autor: deputat Kerekes Karoly
Întrucât persoanele asistate sunt, de regulă, persoane dependente (copii, bătrâni) se impune protecţia lor suplimentară astfel încât persoanele care exercită profesia de asistent social trebuie să prezinte încredere prin calităţile lor morale, nu numai profesionale.



20
Art.51. - Activităţile de evaluare a programelor de asistenţă socială sunt realizate de serviciile publice  de asistenţă socială care pot apela, în acest scop şi la experţi independenţi.


Se propune reformularea textului după cum urmează: 

“Art.51. - Activităţile de evaluare a programelor de asistenţă socială sunt realizate de compartimentele de asistenţă socială teritorială, în care scop pot apela şi la experţi independenţi.”

Autor: deputat Cornel Ştirbeţ
Pentru concordanţă cu textele celorlalte articole care reglementează competenţele în materie.

21
Art.52. - (1) Asistenţa socială se finanţează prin bugetele locale.


Se propune reformularea textului după cum urmează: 

“(1) Asistenţa socială se finanţează din bugetele locale şi din bugetul de stat.”

Autor: deputat Kerekes Karoly
Întrucât fondurile bugetelor locale sunt insuficiente.

Art.57. - Instituţiile publice de asistenţă socială sunt scutite de taxe şi impozite pe terenuri şi clădiri folosite pentru activităţile de asistenţă socială.


Se propune reformularea textului după cum urmează: 

“Art.57. - Instituţiile de asistenţă socială sunt scutite de taxe şi impozite pe terenuri şi clădiri folosite pentru activităţile de asistenţă socială.”

Autor: deputat Kerekes Karoly
Întrucât scutirea de impozite şi taxe prevăzută numai pentru instituţiile publice apare discriminatorie in raport cu instituţiile private care desfăşoară activităţi de asistenţă socială.



23
Art.58. - Disponibilităţile existente în cont la sfârşitul anului, provenite din activităţi extrabugetare, se reportează, cu aceeaşi destinaţie, în anul următor.


Se propune reformularea textului după cum urmează:

“Art.58. - Disponibilităţile existente în contul instituţiilor bugetare la sfârşitul anului, provenite din activităţi extrabugetare, se reportează, cu aceeaşi destinaţie, în anul următor.”

Autor: deputat Cornel Ştirbeţ
Pentru precizarea modului de acţiune şi a sferei de aplicare.

24
CAPITOLUL VIII – COMISIA DE MEDIERE SOCIALĂ
Se propune reformularea textului după cum urmează: 

“CAPITOLUL VIII – JURISDICŢIA ASISTENŢEI SOCIALE”

Autor: deputat Kerekes Karoly
Reglementarea din acest capitol priveşte jurisdicţia asistenţei sociale, având în vedere resistematizarea textului propus în raport.



25
Art.59. - Cererea pentru acordarea drepturilor de asistenţă socială se înregistrează la consiliul local în a cărei rază teritorială locuieşte persoana, urmând ca în termen de 30 de zile de la data înregistrării cererii să se emită dispoziţia primarului şi să se comunice solicitantului.


Se propune reformularea textului după cum urmează: 

“Art.59. - Cererea pentru acordarea drepturilor de asistenţă socială se înregistrează la primarul unităţii administrativ-teritoriale în a cărei rază teritorială locuieşte persoana, urmând ca în termen de 30 de zile de la data înregistrării cererii să se emită dispoziţia primarului şi să se comunice solicitantului.”

Autori: deputaţii Kerekes Karoly şi Gheorghe Barbu
Întrucât primarul reprezintă autoritatea administraţiei publice locale care pune în aplicare legea.

26
Art.60. - (1) Dispoziţia primarului poate fi atacată potrivit prevederilor Legii contenciosului administrativ nr.29/1990.
(2) Plângerea prealabilă poate fi adresată şi Comisiei de Mediere Socială.
Se propune reformularea textului după cum urmează:

“Art.60. - Dispoziţia primarului poate fi atacată potrivit prevederilor Legii contenciosului administrativ nr.29/1990.”

Autori: deputaţii Kerekes Karoly şi Cornel Ştirbeţ
S-a eliminat textul alin.(2) întrucât plângerea prealabilă la Comisia de mediere socială nu se încadrează în procedura de soluţionare prevăzută de contenciosul administrativ.



27
__
Se propune introducerea după art.60, a unui text nou, ca art.61, cu următorul cuprins:

“Art.61. - Cererile adresate instanţelor judecătoreşti, pentru soluţionarea litigiilor în legătură cu drepturile de asistenţă socială, sunt scutite de taxa judiciară de timbru.”

Autor:  deputat Smaranda Dobrescu
Pentru o mai corectă sistematizare a legii.

28
__
Se propune introducerea unui text nou cu următorul cuprins:

“CAPITOLUL IX – COMISIA DE MEDIERE SOCIALĂ” 

Autor: deputat Smaranda Dobrescu
Pentru o mai corectă formulare şi sistematizare a legii.






29
Art.61. – (1) În fiecare judeţ şi sector al municipiului Bucureşti se înfiinţează o Comisie de Mediere Socială. 

(2) Organizarea şi funcţionarea comisiilor de mediere socială, se aprobă prin hotărâre a Guvernului, la propunerea Ministerului Muncii şi Solidarităţii Sociale şi Ministerului Administraţiei Publice.


Se propune reformularea textului ca art.62, după cum urmează: 

“Art.62. – (1) În fiecare judeţ şi sector al municipiului Bucureşti se înfiinţează o Comisie de Mediere Socială, cu rol consultativ. 

(2) Comisia de Mediere Socială reprezintă cadrul necesar clarificării unor puncte divergente, prin dialog între solicitanţii, beneficiarii  drepturilor de asistenţă socială şi reprezentanţii consiliului local.

(3) Organizarea şi funcţionarea comisiilor de mediere socială, se aprobă prin hotărâre a Guvernului, la propunerea Ministerului Muncii şi Solidarităţii Sociale şi Ministerului Administraţiei Publice.”

Autor: deputat Smaranda Dobrescu
Ca urmare a renumerotării.

Reformularea textului a fost propusă întrucât este necesar a se defini în lege care este scopul înfiinţării acestei comisii şi rolul ei în soluţionarea problemelor ce pot apărea în legătură cu aplicarea măsurilor de asistenţă socială.






30
CAPITOLUL IX – DISPOZIŢII TRANZITORII ŞI FINALE


Se propune să devină Capitolul X.
Autor: deputat Smaranda Dobrescu
Ca urmare a introducerii unui nou capitol.

31
Art.62. - La solicitarea persoanelor interesate, serviciile publice teritoriale de asistenţă socială, consiliile judeţene şi Consiliul General al municipiului Bucureşti, precum şi consiliile locale acordă gratuit consultanţă de specialitate în domeniul asistenţei sociale.


Se propune reformularea textului ca art.63, după cum urmează:

“Art.63. - La solicitarea persoanelor interesate, serviciile publice teritoriale de asistenţă socială, compartimentele de specialitate ale consiliilor judeţene şi Consiliului General al municipiului Bucureşti, precum şi ale consiliilor locale acordă gratuit consultanţă de specialitate în domeniul asistenţei sociale.”

Autor: deputat Gheorghe Barbu
Pentru corelare cu atribuţiile executivului din consiliile judeţene şi locale.

32
Art.63. – Cererile adresate instanţelor judecătoreşti, pentru soluţionarea litigiilor în legătură cu drepturile de asistenţă socială, sunt scutite de taxa judiciară de timbru.


Se propune eliminarea textului.

Autor: deputat Smaranda Dobrescu
Întrucât textul a fost preluat la art.61, ca urmare a resistematizării textului. 

33
Art.64. - Consiliile judeţene şi locale, organizaţiile neguvernamentale şi celelalte persoane juridice, care realizează programe de asistenţă socială au obligaţia să raporteze, lunar, serviciilor publice de asistenţă socială, date şi informaţii referitoare la activitatea în acest domeniu. 


Se propune reformularea textului după cum urmează: 

“Art.64. - Consiliile judeţene şi locale, organizaţiile neguvernamentale şi celelalte persoane juridice, care realizează programe de asistenţă socială au obligaţia să comunice, lunar, serviciilor publice de asistenţă socială, date şi informaţii referitoare la activitatea în acest domeniu.”

Autor: deputat Bondi Gyongyike
Pentru o mai corectă formulare.

În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Art.51- Activităţile de evaluare a programelor de asistenţă socială sunt realizate de serviciile publice  de asistenţă socială care pot apela, în acest scop şi la experţi independenţi.


Dl deputat Cornel Ştirbeţ propune eliminarea textului.
Argumente pentru susţinere:

Centralizarea întregii activităţi de control asupra autorităţilor publice alese şi asupra fundaţiilor în sarcina direcţiilor judeţene de muncă şi protecţie socială în situaţia menţinerii articolului.

Argumente pentru respingere:

Întrucât textul nu reglementează controlul ci evaluarea programelor de asistenţă socială de către compartimente specializate în acest scop, din cadrul autorităţilor publice centrale şi locale.







2
Art.55. - (1) Contribuţiile persoanelor beneficiare de măsuri de asistenţă socială se suportă din veniturile proprii lunare realizate de acestea sau, după caz, prin participarea altor persoane obligate la întreţinere, potrivit normelor metodologice aprobate prin hotărâre a Guvernului.

(2) Contribuţiile prevăzute la alin.(1) nu pot depăşi nivelul costului mediu lunar aprobat prin ordin al ministrului muncii şi solidarităţii sociale, pe tipuri de instituţii.


D-nii deputaţi Kerekes Karoly şi Adrian Mărăcineanu propun introducerea unui nou alinat, alin.(3), cu următorul cuprins:

“(3) contribuţiile prevăzute la alin.(1) pot avea şi forma donaţiei de bunuri.”
Argumente pentru susţinere:

Persoanele rămase singure, îndeosebi cele vârstnice – fără sprijin sau îngrijire din partea familiei, proprietare de bunuri, în multe cazuri ar dori să contribuie la cheltuielile serviciilor sociale cu bunurile lor imobile, sub formă de donaţie. Acest mod de contribuţie este practicat şi în ţările UE.

Argumente pentru respingere:

Întrucât la art.55 se reglementează contribuţia bănească lunară a beneficiarilor măsurilor de asistenţă socială, s-a apreciat că donaţia de bunuri ar fi greu cuantificabilă astfel încât să înlocuiască această contribuţie.






3
Art.59. - Cererea pentru acordarea drepturilor de asistenţă socială se înregistrează la consiliul local în a cărei rază teritorială locuieşte persoana, urmând ca în termen de 30 de zile de la data înregistrării cererii să se emită dispoziţia primarului şi să se comunice solicitantului.


Dl deputat Cornel Ştirbeţ propune menţinerea textului în forma iniţială.
Argumente pentru susţinere:

S-a apreciat că soluţia adoptată de comisie nu este acceptabilă întrucât primarul nu are atribuţii de primire şi înregistrare a cererilor şi documentelor şi, practic, nu poate face aceste operaţiuni.

Argumente pentru respingere:

Întrucât reformularea textului propusă în raport este în concordanţă cu Legea nr.215/2001 a administraţiei publice locale.



4
Art.61. - (1) În fiecare judeţ şi sector al municipiului Bucureşti se înfiinţează o Comisie de Mediere Socială. 

(2) Organizarea şi funcţionarea comisiilor de mediere socială, se aprobă prin hotărâre a Guvernului, la propunerea Ministerului Muncii şi Solidarităţii Sociale şi Ministerului Administraţiei Publice.


Dl deputat Cornel Ştirbeţ propune eliminarea textului.
Argumente pentru susţinere:

Constituirea unui nou organism cu atribuţii jurisdicţionale nu este justificată legal.

Se acordă dreptul Guvernului de a dispune fără limite de modul de organizare şi funcţionare a acestei comisii.

Argumente pentru respingere:

Întrucât prin reformularea textului propusă  în raport Comisia de mediere socială nu are atribuţii jurisdicţionale ci are rol consultativ, oferind cadrul unui dialog între titularii drepturilor de asistenţă socială şi reprezentanţii instituţiilor care acordă aceste drepturi.


















0
1
2
3

5
Art.61. - (1) În fiecare judeţ şi sector al municipiului Bucureşti se înfiinţează o Comisie de Mediere Socială. 

(2) Organizarea şi funcţionarea comisiilor de mediere socială, se aprobă prin hotărâre a Guvernului, la propunerea Ministerului Muncii şi Solidarităţii Sociale şi Ministerului Administraţiei Publice.


Dl deputat Kerekes Karoly propune reformularea textului după cum urmează:

“Art.61. - (1) În fiecare judeţ şi sector al municipiului Bucureşti se înfiinţează o Comisie de Mediere Socială. 

(2) Comisia de Mediere Socială reprezintă cadrul necesar clarificării unor puncte divergente, prin dialog între beneficiarii drepturilor de asistenţă socială şi reprezentanţii instituţiilor care acordă aceste drepturi.

(3) Organizarea şi funcţionarea comisiilor de mediere socială, se aprobă prin hotărâre a Guvernului, la propunerea Ministerului Muncii şi Solidarităţii Sociale şi Ministerului Administraţiei Publice.


Argumente pentru susţinere:

Întrucât s-a apreciat că este necesar a se defini prin lege rolul comisiei de mediere socială şi anume acela de a oferi cadrul de soluţionare a divergenţelor între beneficiarii drepturilor de asistenţă socială şi cei care asigură acordarea acestor drepturi.

Argumente pentru respingere:

Deorece reformularea textului adoptată de comisie s-a considerat a fi acoperitoare.

